Wanneer ons sonde in ons lewens koester, word die impak daarvan, net soos die bakterieë wat in die donker aanteel, al groter. Dit is waar die vyand ons wil hou. Hy wil ons lewens vernietig en gebruik vrees en selfs ’n skuldgevoel om ons te oortuig dat God ons nooit van hierdie sonde sal vergewe nie.
Die waarheid is egter dat God gereed staan om sy lig in ons lewens en situasie in te skyn. In 1 Johannes 1:7 lees ons: “ . . . as ons in die lig lewe soos Hy in die lig is, het ons met mekaar deel aan dieselfde gemeenskap en reinig die bloed van Jesus, sy Seun, ons van elke sonde.” En in vers 9: “Maar as ons ons sondes bely – Hy is getrou en regverdig, Hy vergewe ons ons sondes en reinig ons van alle ongeregtigheid.”